DĖL SVEIKATOS APSAUGOS PROGRAMOS NAUJOS MEDICININĖS ĮRANGOS ĮSIGIJIMO ŠILALĖS RAJONO SVEIKATOS PRIEŽIŪROS ĮSTAIGOSE, PASLAUGAS TEIKTI NEDISKRIMINUOJANT LYČIŲ PRIEMONĖS LĖŠŲ SKYRIMO

2018 m. birželio 11 d. Nr. DĮV-701

Šilalė

# Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Šilalės rajono sveikatos priežiūros paslaugų prieinamumo gerinimo ir teikiamų sveikatos priežiūros paslaugų modernizavimo rėmimo programa, patvirtinta Šilalės rajono savivaldybės tarybos 2015 m. gruodžio 18 d. sprendimu Nr. T1-302 „Dėl Šilalės rajono sveikatos priežiūros paslaugų prieinamumo gerinimo ir teikiamų sveikatos priežiūros paslaugų modernizavimo rėmimo programos patvirtinimo“, atsižvelgdamas į Šilalės rajono savivaldybės administracijos direktoriaus 2016 m. vasario 4 d. įsakymu Nr. DĮV-188 „Dėl Šilalės rajono sveikatos priežiūros paslaugų prieinamumo gerinimo ir teikiamų sveikatos priežiūros paslaugų modernizavimo rėmimo programos paraiškų atrankos komisijos“ sudarytos Šilalės rajono sveikatos priežiūros paslaugų prieinamumo gerinimo ir teikiamų sveikatos priežiūros paslaugų modernizavimo rėmimo programos paraiškų atrankos komisijos 2018 m. birželio 8 d. posėdžio protokolą Nr. 1:

 1. S k i r i u iš Sveikatos apsaugos programos Asmens sveikatos priežiūros įstaigų pastatų ir patalpų renovacija pagal HN reikalavimus, priemonės (04.02.01.04) lėšų įstaigoms 7800 eurų:

|  |  |  |  |
| --- | --- | --- | --- |
| Eil.Nr. | Vykdytojas | Programos pavadinimas | Suma (eurais) |
| 1.  | VšĮ Pajūrio ambulatorija | Lauko laiptų remontas | 7000 eurų (lauko laiptų remontui) |
| 2. | VšĮ Kvėdarnos ambulatorija | Kvėdarnos ambulatorijos teikiamų paslaugų gerinimas | 800 eurų (tualeto įrengimas neįgaliesiems) |

2. T v i r t i n u Lėšų naudojimo sutarties (toliau – Sutartis) formą (pridedama).

3. N u s t a t a u, kad Programos vykdytojai:

 3.1. per 10 darbo dienų nuo informacijos apie skirtas lėšas gavimo pateikia Šilalės rajono savivaldybės administracijos (toliau – Administracijos) direktoriui 2 egz. paruoštą Programos lėšų naudojimo sutartį ir detalizuotą Programos sąmatą (sutarties 1 priedas);

 3.2. skirtas lėšas naudoja pagal tikslinę paskirtį, vadovaudamasis Lietuvos Respublikos viešųjų pirkimų įstatymu, kitais teisės aktais bei pasirašytomis sutartimis. Už lėšų teisingą panaudojimą programos vykdytojas atsako teisės aktų nustatyta tvarka.

 3.3. programai pasibaigus, bet ne vėliau kaip iki einamųjų metų gruodžio 20 dienos pateikia Šilalės rajono savivaldybės administracijos Buhalterinės apskaitos skyriui (314 kab.) Biudžeto sąmatos įvykdymo ataskaitą (sutarties 2 priedas) ir lėšų panaudojimo pateisinamųjų dokumentų kopijas.

 4. P a v e d u paskelbti šį įsakymą Šilalės rajono savivaldybės interneto svetainėje www.silale.lt.

 Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Administracijos direktorius Raimundas Vaitiekus